Europavej 6 (E6) er en europavej som går mellem Kirkenes i Norge i nord og Trelleborg i Sverige i syd. Vejens længde er omkring 3.120 km, hvoraf 2.627,9 km er i Norge. Traséen som er fastlagt af UNECE: Trelleborg – Malmö – Halmstad – Göteborg – Oslo – Lillehammer – Trondheim – Narvik – Olderfjord – Karasjok – Kirkenes. Før 1985 gik E6 helt fra Rom til Kirkenes, men begynder nu i det sydlige Sverige. Strækningen Helsingborg–Olderfjord på E6 var tænkt som en del af E47 men den beholdt det oprindelige nummer. Denne undtagelse blev bevilget Sverige og Norge fordi omkostningerne med en omskiltning på denne særdeles lange vejstrækning ville blive alt for store.